นิกเกอิปิดลบ 87.92 จุด วิตกเยนแข็ง,แผนปฏิรูปภาษีสหรัฐไม่แน่นอน
 นิกเกอิปิดลบ 87.92 จุด วิตกเยนแข็ง,แผนปฏิรูปภาษีสหรัฐไม่แน่นอน
24 ก.พ. 2560

ดัชนีนิกเกอิตลาดหุ้นโตเกียวปิดลบในวันนี้ โดยดัชนีนิกเกอิปิดลบ 87.92 จุด หรือ 0.45% แตะที่ 19,283.54 จุด เนื่องจากเงินเยนแข็งค่าขึ้นเมื่อเทียบกับดอลลาร์ หลังจากนายสตีเวน มนูชิน รัฐมนตรีคลังสหรัฐได้แสดงท่าทีระมัดระวังเกี่ยวกับการแข็งค่าของสกุลเงินดอลลาร์ นอกจากนี้ บรรยากาศการซื้อขายยังได้รับแรงกดดันจากความไม่แน่นอนเกี่ยวกับแผนปฏิรูปภาษีของสหรัฐ